Diari Oficial de la Generalitat Valenciana


Sumari del DOGV 2046, del 15-06-1993 (1993/828322)

ORDRE de 3 de juny de 1993, de la Conselleria de Cultura, Educació i Ciència, per la qual convoca un pla de curses d'especialització en les àrees d'educació física, d'educació musical i de les llengües estrangeres, adreçat al professorat funcionari de carrera del cos de mestres, de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/03/(1)/dof/vci/html**

### Dades del document

Número de DOGV
:   2046

Data del DOGV
:   15-06-1993

Secció del DOGV
:   DISPOSICIONS GENERALS

Número del document
:   1993/828322


Data del document
:   03-06-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 3 de juny de 1993, de la Conselleria de Cultura, Educació i Ciència, per la qual convoca un pla de cursos d'especialització en les àrees d'educació física, d'educació musical i de les llengües estrangeres, adreçat al professorat funcionari de carrera del cos de mestres, de la Comunitat Valenciana.  
La Llei Orgànica d'Ordenació General del Sistema Educatiu (LOGSE), fent-se ressò de les necessitats educatives de la societat actual, considera la importància del coneixement de l?educació física, de l?educació musical i de les llengües estrangeres com a components indefugibles del currículum escolar. Raó per la qual estableix que, integrades en els ensenyaments de caràcter obligatori, aquestes àrees educatives siguen impartides, des de l'etapa Primària, per professorat especialitzat en una d'aquestes modalitats, amb les adequades garanties de qualificació científica i didàctica que exigeix cadascuna d'aquestes especialitats.  
Això planteja la necessitat de promoure la realització de cursos d'especialització, adreçats als funcionaris de carrera del cas de mestres que presten els seus serveis en centres públics de la Comunitat Valenciana.  
Per això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer Convocatòria  
Convocar un pla de cursos d'especialització, homologats pel Ministeri d'Educació i Ciència, segons regula el Decret 895/1989, de 14 de juliol (BOE de 20 juliol de 1989), dirigits a funcionaris i funcionàries de carrera, del cas de mestres, que presten els seus serveis en centres públics de la Comunitat Valenciana.  
Segon. Bases  
Dictar les bases per les quals es regeix la present convocatòria en les àrees d'educació física, educació musical i llengua estrangera (anglès i francès) segons els annexos I i II d'aquesta ordre.  
Tercer Finançament  
El finançament d'aquest pla de cursos d'especialització anirà a càrrec del capítol IV de la línia 4.02 del programa 421.30 de l?exercici de l'any 1993 i de les aplicacions pressupostàries que determine la naturalesa de la despesa.  
El finançament de les ajudes econòmiques al professorat assistent es regirà d'acord amb el que estableix l'article segon del Decret 108/1992, de 6 de juliol, del Consell de la Generalitat Valenciana, pel qual regula la concessió de beques, tal i com queda previst en la base 3ª, annex I de l?Ordre de 31 de març de 1993 (DOGV de 30 abril de 1993), de la Conselleria de Cultura, Educació i Ciència, i per l?import màxim establert en l?esmentada ordre.  
Quart. Organització i realització  
L?organització d'aquest pla de cursos d'especialització anirà a càrrec de la Direcció General d'Ordenació i Innovació Educativa, mitjançant el seu Servei de Formació del Professorat. La Conselleria de Cultura, Educació i Ciència subscriurà els convenis adients amb les universitats valencianes per a la realització d'aquests cursos.  
Cinquè. Termini i lloc de presentació de la documentació  
1r. Les sol·licituds, juntament amb la documentació corresponent, es dirigiran a la Direcció General d'Ordenació i Innovació Educativa, segons el model de l'annex III.  
2n. La presentació de sol·licituds i documentació es realitzarà al registre general de la Conselleria de Cultura, Educació i Ciència i al de les direccions territorials de Cultura i Educació; als centres de l?Oficina d'Informació, Iniciatives i Reclamacions de la Generalitat Valenciana; a les oficines de Correus, sempre que es presente en sobre obert, per a ser datada i segellada pel funcionari de correus abans de certificar-ho, i també mitjançant qualsevol altra de les formes previstes en l'article 38.4 de la Llei de Règim Jurídic de les Administracions Públiques del Procediment Administratiu Comú.  
3r. El termini de presentació serà de 20 dies naturals a partir de l?endemà de la publicació d'aquesta ordre en el Diari Oficial de la Generalitat Valenciana.  
Sisè. Resolució  
El termini màxim per a resoldre les sol·licituds que formulen els interessats serà de dos mesos. Si no recau resolució expressa en el termini establert les sol·licituds s'entendran desestimades, sense perjudici del que es dispose quan es dicte la resolució expressa.  
DISPOSICIONS FINALS  
Primera  
Per a fer possible un desplegament correcte i una adequada execució d'aquesta ordre, faculte la Direcció General d'Ordenació i Innovació Educativa perquè dicte les disposicions adients per a la seua aplicació.  
Segona  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 3 de juny de 1993  
El Conseller de Cultura, Educació i Ciència,  
ANDREU LOPEZ BLASCO  
ANNEX I  
Bases comunes per les quals es regiran els cursos d'especialització  
Base primera. Objectiu general  
Aquesta convocatòria pretén l?especialització del professorat d'EGB en educació física, educació musical i llengües estrangeres que conduesca a l?habilitació per als llocs de treball d'aquestes àrees de l?educació primària, segons el que estableix el Reial Decret 895/1989, de 14 de juliol (modificat pel Reial Decret 1664/1991, de 8 de novembre), i l?Ordre de 21 de febrer de 1992 (DOGV 16.03.92), de la Conselleria de Cultura, Educació i Ciència.  
Base segona. Estructura  
Els cursos tindran una durada de 700 hores. La distribució, el calendari i les característiques corresponents a cadascuna de les especialitats s'especifiquen a l'annex II d'aquesta ordre.  
Base tercera. Participants  
Per a participar en qualsevol dels cursos de les tres especialitats cal ser professor o professora d'EGB, funcionari de carrera, que es trobe en activitat en centres públics de la Comunitat Valenciana i que no tinga l?habilitació pertinent.  
En el cas dels cursos d'educació física i de llengües estrangeres tindrà prioritat el professorat mal adscrit, és a dir, que està adscrit com a definitiu en una plaça d'aquestes especialitats sense tenir l?habilitació corresponent.  
Base quarta. Condicions de participació  
Les condicions de participació del professorat seleccionat seran les següents:  
a) La matrícula als cursos serà gratuïta.  
b) El professorat seleccionat quedarà obligat a assistir a la totalitat de les sessions de formació i a realitzar totes les activitats programades en el curs. En cas de ser baixa, llevat que siga per força major, no podran participar en cursos d'especialització convocats per la Conselleria de Cultura, Educació i Ciència per un termini de tres anys.  
c) Quan el curs d'especialització es realitze a una distància superior a 20 km del lloc de treball del sol·licitant, es concedirà una ajuda econòmica destinada al finançament parcial de les despeses ocasionades, en les condicions a què fa referència el punt tercer d'aquesta ordre.  
Pel que fa als cursos d'educació física i educació musical, durant els períodes que es realitzen al CE de Cheste, s'ofereix la possibilitat de manutenció i d'allotjament gratuïts, en el mateix centre.  
Tipus d'ajudes  
La quantia de les ajudes s'estableix d'acord amb els criteris següents:  
Distància des del lloc de treball. Quantia màxima anual  
A més de 80 km: 70.000 pessetes.  
Entre 50 i 80 km: 55.000 pessetes.  
Entre 21 i 49 km: 38.000 pessetes.  
En cap cas no es donarà un import superior a la quantia màxima establerta per a cada modalitat del curs i la distància des del lloc de treball.  
Aquestes quanties màximes es podran disminuir proporcionalment d'acord amb el percentatge que per raons pressupostàries s'establesca.  
Base cinquena. Petició i justificació de les ajudes  
El professorat participant que tinga els requisits exigits en la base quarta, punt c, sol·licitarà l'ajuda econòmica durant els quinze primers dies del curs. El Servei de Formació del Professorat de la Direcció General d'Ordenació i Innovació Educativa facilitarà un model d'instància a aquest efecte.  
Amb la finalitat de justificar í fer el pagament de les ajudes econòmiques corresponents a les despeses de l'any 1993, es trametran al Servei de Formació del Professorat les actes d'assistència dels participants en la segona quinzena d'octubre.  
Les ajudes seran concedides pel Director General d'Ordenació i Innovació Educativa per delegació del Conseller de Cultura, Educació i Ciència.  
Els beneficiaris hauran d'acceptar les actuacions de control financer de la Intervenció General en relació amb l'ajuda concedida.  
Base sisena. Documentació  
Les sol·licituds, adreçades a la Direcció General d'Ordenació i Innovació Educativa, es realitzaran mitjançant instància, segons l'annex III.  
A la sol·licitud s'adjuntarà la documentació següent:  
1r. Extracte de l'acta del claustre de professors, on es farà constar l'acceptació de les condicions de la convocatòria i el compromís de tenir en compte, en la confecció dels horaris del professorat seleccionat, la no-coincidència del seu horari lectiu amb les activitats del curs d'especialització.  
2n.Extracte de l'acta del consell escolar en la qual es farà constar l'acord del centre perquè el professorat seleccionat participe en aquesta convocatòria, i també el compromís d'acceptar totes i cadascuna de les condicions de participació.  
3r. Escrit de la direcció del centre escolar on conste el compromís de respectar, en l?horari del professorat seleccionat, la impartició de la matèria d'especialització per la qual ha optat.  
4t. Documentació específica que se sol·licita en l'annex II segons l?especialitat.  
Base setena. Comissió de selecció  
La selecció de les sol·licituds la realitzarà una comissió presidida pel Director General d'Ordenació i Innovació Educativa o la persona en qui delegue, i estarà formada per:  
- La Cap del Servei de Formació del Professorat.  
- El Cap del Servei d'Ordenació Acadèmica.  
- Un inspector o inspectora d'educació, designat pel Director General d'Ordenació i Innovació Educativa.  
- Un especialista en cadascuna de les matèries, designat pel Director General d'Ordenació i Innovació Educativa.  
Actuarà com a secretari un funcionari de la Direcció General d'Ordenació i Innovació Educativa.  
A les reunions de la comissió seleccionadora podrà assistir, amb veu però sense vot, un representant de cadascun dels sindicats que formen part de la Mesa Sindical Sectorial d'Educació.  
La comissió tindrà facultats per a resoldre tots els dubtes que apareguen en la interpretació de les bases, i la possibilitat d'entrevistar els sol·licitants si ho estima oportú.  
La Comissió podrà disposar la constitució de subcomissions especialitzades tan sols a l?efecte de col·laborar en la valoració dels mèrits dels candidats.  
Base vuitena. Selecció  
La comissió de selecció elaborarà la llista provisional de seleccionats per a cadascun dels cursos d'especialització tenint en compte els criteris específics respectius que s'esmenten en l'annex II.  
La llista dels seleccionats es farà pública al tauler d'anuncis de la Conselleria de Cultura, Educació i Ciència, a les direccions territorials de Cultura i Educació i als centres de professors. Hi haurà un termini de cinc dies naturals per a reclamar davant la comissió de selecció. Aquestes reclamacions es presentaran al registre general de la Conselleria de Cultura, Educació i Ciència o a les direccions territorials de Cultural Educació.  
Transcorregut aquest termini, una vegada estudiades i, si s'escau, ateses aquestes reclamacions, la Direcció General d'Ordenació i Innovació Educativa resoldrà aquesta convocatòria i publicarà la llista definitiva del professorat seleccionat en el Diari Oficial de la Generalitat Valenciana.  
Base novena. Certificats  
L'avaluació final s'expressarà en termes d'apte o no apte.  
El professorat que supere el curs d'especialització amb la qualificació d'apte. obtindrà el diploma d'especialista en la matèria corresponent. Aquest diploma serà expedit per la universitat amb la qual s'haja establert el conveni. La Conselleria de Cultura, Educació i Ciència realitzarà els tràmits necessaris per a l?homologació d'aquest diploma pel Ministeri d'Educació i Ciència.  
ANNEX II  
Bases per a la convocatòria del curs d'educació musical  
Primera. Objectius, destinataris i nombre de places  
Aquest curs té com a objectiu l'especialització en educació musical del professorat d'EGB i condueix a l'habilitació per a ocupar el lloc de treball de música en l'etapa primària.  
Els destinataris d'aquest curs són els professors i les professores d'EGB, funcionaris de carrera, que acrediten tenir coneixements musicals i que, en el moment de la convocatòria, presten serveis en centres públics de la Comunitat Valenciana.  
S'ofereixen 70 places d'especialització en educació musical, les quals es distribuiran en dos grups. Cada grup tindrà un màxim de 35 i un mínim de 20 participants. Els professors i les professores admesos s'adscriuran a un dels dos grups, la ubicació dels quals es determinarà la primera setmana del curs.  
Segona. Estructura i contingut del curs  
1r. El curs d'educació musical estarà distribuït en quatre fases:  
Fase A, intensiva: setembre de 1993  
- 6- 10 de setembre, al CE de Cheste.  
- 13-24 de setembre, en dos nuclis a determinar.  
- 27-30 de setembre, al CE de Cheste.  
Fase B extensiva: d'octubre de 1993 a juny de 1994, a raó d'una sessió setmanal. Es realitzarà en els dos nuclis a determinar.  
Fase C intensiva: juny-juliol-setembre de 1994.  
- 13-17 de juny, al CE de Cheste.  
- 20-24 de juny, en els nuclis a determinar.  
- 27 juny-1 juliol, al CE de Cheste.  
- 4-15 de juliol en els nuclis a determinar.  
- 5-9 de setembre, al CE de Cheste.  
- 12-23 de setembre, en el nuclis a determinar.  
- 26-30 setembre, al CE de Cheste.  
Fase D: 2 cursos monogràfics sobre les aportacions de pedagogs del S. XX a l?educació musical. Lloc i dates a determinar.  
1r. Els mòduls de continguts que es desenrotllen al llarg del curs i el còmput d'hores corresponent a cadascun són els següents:  
a)Sessions lectives, amb un total de 400 hores. Tindran un plantejament teòrico-pràctic. Comprenen els blocs de continguts científics i didàctics de l'educació musical indicats tot seguit:  
- Educació auditiva.  
- Música-moviment.  
- Educació vocal i cant.  
- Direcció coral.  
- Anàlisi musical.  
- Pràctica de l?harmonització.  
- Conjunt instrumental.  
- Didàctica del llenguatge musical.  
- Audició musical activa.  
- L'educació. musical en el currículum de Primària: objectius, continguts, seqüenciació, metodologia i avaluació.  
b) Dos cursos monogràfics sobre metodologies específiques de l?educació musical, amb un total de 50 hores.  
c) Activitats de seminari, amb un total de 103 hores, dedicades al treball per grups, per a l'aprofundiment i recerca educativa sobre els continguts del curs de cara al treball a l?aula.  
d) Pràctiques docents plantejades amb dues modalitats: unes desenrotllades amb l'assessorament d'especialistes ja habilitats, amb un total de 18 hores. Altres realitzades en el centre on presta serveis cada participant, a raó de dos períodes setmanals entre octubre-juny, amb un total de 62 hores. En ambdós casos les pràctiques es realitzaran en els tres cicles de primària.  
e) Memòria individual del curs, que es computa per un total de 67 hores, i inclourà l?elaboració d'un projecte curricular d'educació musical per a Primària i algunes exemplificacions didàctiques de programació d'aula experimentades amb els alumnes dins el mòdul de les pràctiques docents.  
L'avaluació del professorat participant al curs es realitzarà mitjançant qualificacions de cada fase de realització i tindrà en compte tant l'assimilació dels continguts com les aptituds acreditades en la realització de les activitats pràctiques. La presentació de la memòria és un requisit a l?hora de l'avaluació i del certificat final. Aquesta informació quedarà recollida en les actes-informes elaborats pel coordinador del curs.  
Tercera. Procés de selecció  
Es realitzarà en dues fases:  
Fase A: prova pràctica d'aptitud vocal i de coneixements musicals.  
Aquesta prova constarà de dues parts:  
1ª. Amb caràcter eliminatori. Continguts:  
a) Cantar una cançó de lliure elecció. Vocalitzacions.  
b) Lectura a primera vista, rítmica i melòdica.  
c) Dictat musical, a una i a dues veus.  
2ª. Amb caràcter no eliminatori. Es valorarà el grau de coneixement d'algun instrument musical, acreditat mitjançant la interpretació d'un exemple musical de lliure elecció. La puntuació màxima per aquest concepte serà de 2 punts, en funció de la dificultat de l?obra elegida i de la qualitat de la interpretació.  
Aquesta puntuació serà acumulada a l?obtinguda pel sol·licitant en la fase B.  
La realització d'aquesta fase la duran a terme el director dels cursos i dos assessors o assessores d'educació musical dels CEP.  
Fase B: el personal que supere la fase A serà valorat per la comissió de selecció, d'acord amb el barem indicat en la base quarta. En primer lloc s'estudiarà la documentació presentada pel professorat funcionari de carrera del cas de mestres que presta serveis en centres d'Educació Infantil i Primària. Si hi ha places vacants, la comissió estudiarà, en segon lloc, la documentació presentada pel professorat funcionari d'EGB en pràctiques i la del que presta serveis en EPA, CEP i SPE.  
Quarta. Barem per a la documentació presentada.  
1r. Per estudis musicals:  
- Per cada curs de solfeig aprovat oficialment: 1 punt.  
- Per cada curs aprovat d'instrument o de cant: 1 punt.  
2n. Per altres estudis musicals:  
- Per cada curs Música a l'escola, amb aptitud: 0,6 punts.  
- Per altres cursos de formació musical (pedagogia musical, direcció, cant, etc.) la participació en els quals acredite haver superat una prova de selecció prèvia o una prova final de coneixements. S'aplicarà 0,1 punt per cada 10 hores de curs, fins a un màxim de: 1,4 punts.  
3r. Per l?experiència docent musical, impartida amb regularitat:  
- Dins l?horari lectiu escolar, 0,4 punts/any, màxim 1,2 punts.  
- Com a activitat complementària 0,2 punts/any, màxim 0,8 punts.  
Cinquena. Documentació específica  
En l?escrit de la direcció del centre escolar a què es refereix l'annex I, base 6ª, punt 3, ha de constar el compromís que el professorat seleccionat impartirà, durant l?horari lectiu, un mínim de dos períodes setmanals d'educació musical, com a pràctiques del curs d'especialització.  
Bases per a la convocatòria dels cursos de llengües estrangeres (anglès i francès)  
Primera. Objectius, nombre i lloc de realització dels cursos  
L'objectiu d'aquests cursos és l'aprofundiment en els aspectes lingüístics i didàctics de l?idioma modern objecte de l?especialització.  
S'ofereixen 180 places (120 d'anglès i 60 de francès) per a cursos d'especialització en llengües estrangeres.  
Aquests cursos es realitzaran a:  
Alacant: 1 curs d'anglès i 1 de francès.  
Castelló: 1 curs d'anglés.  
València: 2 cursos d'anglès i 1 de francès.  
Si no es cobreixen les places d'algun curs es podran oferir als sol·licitants no admesos en els altres cursos.  
Segona. Estructura i durada dels cursos  
Els cursos estaran distribuïts de la manera següent:  
- Setembre de 1993, segona quinzena de juny, juliol i setembre 1994: fase intensiva realitzada per les respectives universitats.  
- Curs acadèmic 1993-94: el professorat realitzarà la fase pràctica del curs tutorat pels assessors i assessores de llengües estrangeres dels centres de professors de la Comunitat Valenciana i per les universitats corresponents.  
- Així mateix, el professorat haurà de passar una prova inicial preparada per la universitat corresponent, per tal de fixar el nivell de cadascun dels participants. Aquesta prova no serà motiu per a ser exclòs.  
Tercera. Criteris de selecció  
En el moment de la selecció tindrà prioritat absoluta el professorat adscrit com a definitiu a una plaça de llengua estrangera (francès o anglès) sense tenir l?habilitació corresponent i que es troba impartint aquesta mateixa llengua.  
Si hi ha més sol·licituds que places s'ofereixen es prioritzarà el professorat que duga més temps impartint la llengua estrangera en aquesta situació.  
Una vegada seleccionat aquest professorat, i si no s'ha cobert encara el nombre de places ofertes, la comissió estudiarà la resta de les sol·licituds en funció dels criteris següents, per l'ordre de preferència:  
1r. Professorat que imparteix docència en les zones rurals, de més a menys llunyania del lloc de treball respecte a la seu del curs.  
2n. Acreditació documentada de coneixements en l'idioma pel qual se sol·licita la participació en el curs. No es tindrà en compte la documentació que no tinga relació directa amb el que es demana.  
3r. Anys de docència en la llengua objecte del curs que se sol·licita.  
Quarta. Documentació específica  
A més de la documentació que es demana en les bases comunes d'aquesta convocatòria, el professorat sol·licitant haurà de presentar:  
1r. Justificació dels anys de docència en la llengua que sol·licita.  
2n. Documentació justificativa dels coneixements de la llengua objecte del curs que sol·licita.  
3r. Qualsevol altre document que la persona sol·licitant considere d?interès i que justifique la seua situació.  
Cinquena. Continguts dels cursos  
a)Continguts lingüístics:  
- El sistema fonològic de la llengua anglesa o francesa aplicat a l?ensenyament-aprenentatge d'aquesta. Dificultats pròpies de la discriminació i de l?emissió orals del no-nadiu.  
- Estructura de la llengua anglesa o francesa: morfologia i sintaxi. Dificultats específiques del no-nadiu.  
- Aspectes semàntics de la llengua anglesa o francesa. Lèxics i contextos i actes de la parla.  
b) Continguts didàctics:  
- Les llengües en Primària i el lloc de les llengües estrangeres en aquesta etapa educativa.  
- Aportacions de les ciències del llenguatge i de les de l?educació a l?ensenyament-aprenentatge del francès o l?anglès. Anàlisi de diferents mètodes i enfocaments amb especial atenció a les investigacions més recents.  
- La llengua oral i la llengua escrita: elements que intervenen en la recepció i la producció. Tècniques de codificació i descodificació de missatges orals i escrits. Les destreses integrades.  
- La llengua anglesa o francesa en la comunicació: estructures gramaticals i funcions comunicatives. L'ús del document àudio-visual i dels materials de suport.  
- Elaboració d'una programació de la llengua estrangera per a primària.  
Bases per a la convocatòria dels cursos d'educació física  
Primera. Objectiu i nombre de places  
S'ofereixen 80 places per a cursos d'especialització en educació física, que es realitzaran en l?Institut Valencià d'educació física per la Universitat de València.  
L'objectiu d'aquests cursos és l'aprofundiment en els fonaments científics i didàctics de l?educació física objecte d?especialització  
Segona. Característiques dels cursos, estructura i calendari  
Els cursos, gratuïts per als mestres seleccionats, s'estructuraran en dues fases:  
Fase A. Intensiva, teòrico-pràctica.  
- Tindrà una durada de 400 hores i es realitzarà en diversos períodes intensius en el Complex Educatiu de Cheste en règim d'internat per a aquell que ho sol·licite.  
- Cada curs tindrà un màxim de 40 i un mínim de 20 participants.  
- Aquests períodes intensius comprendran els mesos de setembre de 1993, segona quinzena de juny de 1994, juliol i setembre de 1994.  
Fase B. Extensiva. De teoria i pràctiques docents.  
- Aquesta fase tindrà una durada total de 300 hores.  
La teoria d'aquesta fase es desenvoluparà durant el curs 1993/94, per a la qual cosa es constituiran seminaris a cada CEP, preferentment en l'àmbit territorial del centre on el professorat preste serveis. El seminari treballarà en sessions de 3 hores cada setmana, durant el curs 93/94.  
- Les pràctiques docents es realitzaran durant el curs 93/94 en el centre on cada professor preste serveis.  
- Aquestes tasques es recolliran en un projecte-memòria.  
Tercera. Criteris de selecció  
A. Al moment de la selecció tindrà prioritat absoluta el professorat adscrit com a definitiu a una plaça d'educació física, sense tenir l'habilitació corresponent, i que es troba impartint aquesta mateixa àrea.  
B. Si hi ha més sol·licituds que places s'ofereixen es prioritzarà el professorat que duga més temps mal adscrit impartint l?àrea d'educació física.  
En les sol·licituds amb la mateixa situació s'aplicarà el barem següent:  
a) Titulacions esportives expedides per federacions esportives oficials espanyoles o de les comunitats autònomes (màxim 5 punts).  
- Entrenador nacional: 3 per títol.  
- Entrenador regional: 1,5 per títol.  
- Monitor: 0,5 per títol  
b) Experiència en activitats pròpies de l?àrea d'educació física (màxim 5 punts).  
- Per participar en campanyes esportives institucionals:  
- Com a delegat o entrenador en campanyes d'esport escolar de la Generalitat Valenciana, màxim 3 punts.  
- Com entrenador en clubs o federacions, màxim 1 punt  
- Per participar en l?organització d'activitats de l?àrea d'educació física internes i/o extraescolars reconegades pel consell del centre i APA, màxim 2 punts.  
- Experiència d'innovació i reforma en educació física, màxim 2 punts.  
c) Experiència investigadora i publicacions en matèria d'educació física í esports (màxim 5 punts).  
- Llibres publicats: màxim 3 punts  
- Activitats publicades: màxim 2 punts  
- Assistència a cursos, congressos, simposis o jornades de perfeccionament: màxim 3 punts  
C. Una vegada seleccionat aquest professorat, i si no s'ha cobert encara el nombre de places ofertes, la comissió estudiarà la resta de les sol·licituds en funció dels criteris següents, per aquest ordre de preferència:  
1r. Professorat que imparteix docència en les zones rurals, de més a menys llunyania del lloc de treball respecte a la seu del curs.  
2n. Aplicació del barem exposat en l'apartat B d'aquesta base.  
Quarta. Documentació específica  
A més de la documentació requerida en la base sisena de l'annex I es presentarà certificat mèdic oficial que acredite la capacitació per a l?exercici físic.  
De la mateixa manera, es presentaran tots aquells documents que es poseesquen indicats en la base anterior, per tal que la comissió prioritze i seleccione els participants.  
Es valorarà sols allò que estiga suficientment documentat.  
Cinquena. Continguts  
- Bases biològiques i fisiològiques del moviment.  
- Aprenentatge i desenvolupament motor.  
- Habilitats perceptives/motrius bàsiques.  
- Habilitats expressives.  
- Didàctica de l?educació física.  
- Teoria i pràctica de l?educació física.  
- Habilitats perceptives/motrius contextuals.  
- Jocs populars i tradicionals.  
- Teoria i pràctica del condicionament físic.  
- Expressió i comunicació corporal.  
- Activitat física i salut en l?àmbit educatiu.  
- Iniciació esportiva:  
- Esports individuals  
\* Atletisme  
\* Gimnàstica  
- Esports col·lectius  
\* Bàsquet  
\* Voleibol  
- Esports de combat  
\* Lluita/judo  
- Educació física adaptada.  
- Activitat física de temps lliure.  
Veure annex


Còpia Permalink ELI